Komisijos ataskaita Tarybai ir Europos Parlamentui 2003 m. gruodžio 5 d. Europos parlamento ir Tarybos reglamento (EB) Nr. 48/2004 dėl metinių Bendrijos plieno pramonės statistinių duomenų už 2003–2009 ataskaitinius metus pateikimo įgyvendinimas /* KOM/2009/0542 galutinis */





[pic] | EUROPOS BENDRIJŲ KOMISIJA | Briuselis, 2009.10.15 KOM(2009)542 galutinis KOMISIJOS ATASKAITA TARYBAI IR EUROPOS PARLAMENTUI 2003 m. gruodžio 5 d. Europos Parlamento ir Tarybos reglamento (EB) Nr. 48/2004 dėl metinių Bendrijos plieno pramonės statistinių duomenų už 2003–2009 ataskaitinius metus pateikimo įgyvendinimas KOMISIJOS ATASKAITA TARYBAI IR EUROPOS PARLAMENTUI 2003 m. gruodžio 5 d. Europos Parlamento ir Tarybos reglamento (EB) Nr. 48/2004 dėl metinių Bendrijos plieno pramonės statistinių duomenų už 2003–2009 ataskaitinius metus pateikimo įgyvendinimas TURINYS 1. Įvadas 3 2. Plieno statistinių duomenų rengimo naudos ir sąnaudų santykis 3 2.1. Duomenų rinkiniai 3 2.2. Nauda 4 2.2.1. Plieno ir luitinio ketaus laužo balansas 5 2.2.2. Kuro ir energijos sunaudojimas ir elektros energijos plieno pramonėje balansas 5 2.2.3. Investicijų geležies ir plieno pramonėje statistiniai duomenys 5 2.3. Plieno pramonės statistinių duomenų rinkimo sąnaudos 5 3. Plieno pramonės statistinių duomenų kokybė 7 3.1. Naudotojams teikiamų duomenų rinkinių pateikimas laiku, punktualumas ir išsamumas 7 3.2. Konfidencialumo taisyklės 8 4. Sinergija su kita Bendrijos statistikos veikla 9 4.1. Verslo struktūros statistiniai duomenys 10 4.2. Pramonės gamybos statistiniai duomenys 10 4.3. Statistiniai užsienio prekybos duomenys 10 4.4. Energijos sunaudojimo statistiniai duomenys 11 4.5. Oro teršalų išmetimo statistiniai duomenys 11 5. Plieno pramonės statistinių duomenų ateitis 11 ĮVADAS Galiojant Europos anglių ir plieno bendrijos steigimo sutarčiai (EAPB), Komisija (Eurostatas) remdamasi šios sutarties (EAPB sutartis) nuostatomis rinko reikalingus plieno pramonės statistinius duomenis tiesiogiai iš plieno pramonėje veikiančių įmonių. Siekiant užtikrinti tolesnį EAPB plieno statistinių duomenų sistemos galiojimą iki 2002 m. gruodžio 31 d., buvo priimtas 2002 m. rugsėjo 30 d. Europos Parlamento ir Tarybos reglamentas (EB) Nr. 1840/2002 dėl EAPB statistikos sistemos galiojimo pratęsimo pasibaigus EAPB sutarties galiojimui[1] . Norint ateityje įgyvendinti Bendrijos plieno pramonės politiką, nuspręsta, kad ir po 2002 m. gruodžio 31 d. būtina toliau rinkti plieno pramonės statistinius duomenis. Kadangi jokia kita statistikos sistema negalėjo Europos lygmeniu patenkinti tokių duomenų poreikio, remiantis Europos bendrijos steigimo sutartimi buvo priimtas naujas reglamentas, t. y. 2003 m. gruodžio 5 d. Europos Parlamento ir Tarybos reglamentas (EB) Nr. 48/2004 dėl metinių Bendrijos plieno pramonės statistinių duomenų už 2003–2009 ataskaitinius metus pateikimo[2]. Reglamentu (EB) Nr. 48/2004 nustatomas pereinamasis etapas nuo 2003 iki 2009 m., siekiant nustatyti, ar plieno pramonės statistiniai duomenys gali būti integruoti į kitas statistikos sistemas. Šia ataskaita parodoma, kaip įgyvendinamas Reglamentas (EB) Nr. 48/2004. Pagal Reglamento (EB) Nr. 48/2004 9 straipsnį per penkerius metus nuo šio reglamento įsigaliojimo Komisija pateikia Europos Parlamentui ir Tarybai įgyvendinimo ataskaitą. Ataskaitoje visų pirma: a) įvertinama Bendrijai, valstybėms narėms, statistinės informacijos teikėjams ir naudotojams teikiamų parengtų statistinių duomenų nauda palyginti su jų rengimo sąnaudomis; b) įvertinama parengtų statistinių duomenų kokybė; c) išnagrinėjama sinergija su kita Bendrijos veikla; d) siūloma atlikti bet kokius pakeitimus, kurie galėtų padidinti Reglamento (EB) Nr. 48/2004 veiksmingumą. PLIENO STATISTINIų DUOMENų RENGIMO NAUDOS IR SąNAUDų SANTYKIS Duomenų rinkiniai Plieno pramonės statistiniai duomenys apima tomo ketaus ir plieno bei ferolydinių gamybą (Europos bendrijos ekonominės veiklos rūšių klasifikatoriaus, NACE 1.1 red., nustatyto 1990 m. spalio 9 d. Tarybos reglamentu (EEB) Nr. 3037/90 dėl statistinio Europos bendrijos ekonominės veiklos klasifikatoriaus[3], 27.1 grupė). Ši statistinė informacija turi būti renkama pagal Reglamento (EB) Nr. 48/2004 nuostatas: (1) metiniai statistiniai plieno ir luitinio ketaus laužo balanso duomenys (toliau – S10); (2) metiniai statistiniai kuro ir energijos sunaudojimo duomenys, suskirstyti pagal įrenginių rūšis (toliau – S2A); (3) metiniai elektros energijos plieno pramonėje balanso statistiniai duomenys (toliau – S2B); (4) klausimynas dėl investicijų geležies ir plieno pramonėje, metiniai išlaidų statistiniai duomenys (toliau – S3A); (5) klausimynas dėl investicijų geležies ir plieno pramonėje, metinių pajėgumų statistiniai duomenys (toliau – S3B). Nurodytąją informaciją paprastai renka atitinkamos valstybių narių statistikos institucijos, atlikdamos atitinkamus statistinius tyrimus, kurie kartais organizuojami bendradarbiaujant su susijusios pramonės nacionalinėmis federacijomis. Tam tikrais atvejais susijusios pramonės nacionalinės federacijos duomenis teikia tiesiogiai Eurostatui. Statistiniai duomenys prieš skelbiant patvirtinami Eurostate. Atliekama keletas loginių skirtingų kintamųjų rodiklių patikrinimų, taip pat tikrinamas duomenų nuoseklumas laiko atžvilgiu. Nauda Plieno pramonės statistiniai duomenys daugiausiai renkami, kad juos būtų galima panaudoti formuojant politiką, kad susijusių sektorių dalyviams (pvz., valstybės institucijoms, įmonėms, federacijoms) būtų lengviau rengti ekonomines analizes, o piliečiai ir įmonės galėtų susipažinti su informacija[4]. Galima susipažinti su statistiniais duomenimis apie tai, kiek kartų buvo parsisiųsdintos Eurostato duomenų lentelės ir taip įvertinti naudotojų susidomėjimą šiais statistiniais duomenimis. 2008 m. naudotojai 1 725 kartus parsisiųsdino plieno pramonės statistinės informacijos lentelių duomenis. Naudotojai dažniausiai labiau domisi metinių pajėgumų statistiniais duomenimis ir metiniais plieno ir luitinio ketaus laužo balanso statistiniais duomenimis. Toliau pateikta plieno pramonės statistinių duomenų naudojimosi apžvalga pagrįsta pagrindinių informacijos naudotojų tyrimu, tarp kurių yra Komisijos tarnybos ir Europos anglių ir plieno pramonės sektorių konfederacija (EUROFER). Plieno ir luitinio ketaus laužo balansas Plieno ir luitinio ketaus laužo balanso reikia, inter alia , šių medžiagų naudojimui plieno gamyboje stebėti, atsižvelgiant į pasiūlos ir kainų tendencijas pasaulinėje šių pagrindinių medžiagų rinkoje. Ši informacija visų pirma naudinga norint įvertinti šios srities rekomendacijas, kaip nustatyta Komisijos komunikate „Žaliavų iniciatyva – įgyvendinant svarbiausius poreikius užtikrinti ekonomikos augimą ir darbo vietų kūrimą Europoje“[5]; konkrečiau ši informacija naudojama nustatant sąlygas palaikyti tvarų žaliavų iš Europos išteklių tiekimą ir veiksmingiau naudoti perdirbimui skirtus išteklius. Be to, išsamesnė informacija apie plieno ir luitinio ketaus laužo naudojimą elektrinėse krosnyse yra naudinga, pvz., tam, kad galima sekti apdorojimo elektros lanko krosnyse (ELK) ir laužo panaudojimo standartinėse (deguonies) plieno liejyklose tendencijas. Kuro ir energijos sunaudojimas ir elektros energijos plieno pramonėje balansas Statistiniai kuro ir energijos sunaudojimo duomenys ir elektros energijos balansas plieno pramonėje, kurioje suvartojama daug elektros energijos, teikia informaciją apie sunaudotą energiją ir šios pramonės gamybos apimtį. Be to, energijos sunaudojimo statistiniai duomenys taip pat teikia informaciją apie plieno pramonės išmetamų teršalų kiekį. Šie statistiniai duomenys naudingi kovai prieš visuotinį atšilimą, kurioje dalyvauja ir Komisija. Metiniai statistiniai kuro ir energijos sunaudojimo duomenys, suskirstyti pagal įrenginių rūšis, taip pat gali būti naudingi nustatant lyginamuosius standartus. Elektros energijos plieno pramonėje balanso informacija galima pasinaudoti, stebint griežtinamą energijos veiksmingumą. Investicijų geležies ir plieno pramonėje statistiniai duomenys Komisijai svarbūs duomenys apie investicines išlaidas ir didžiausią galimą gamybos apimtį (pajėgumą) metalo ir plieno pramonėje. Visų pirma, statistiniais duomenimis apie investicijas ir pajėgumus prisidedama prie pasaulinio informacijos apie pasaulio plieno pramonės pajėgumus tinklo kūrimo, kuris vykdomas remiant EBPO Plieno pramonės komitetui. Plieno pramonės įmonėms reikia informacijos iš viso pasaulio apie investavimą ir pajėgumus, kad jos galėtų įvertinti galinčius susidaryti nepakankamus arba perteklinius pajėgumus tam tikrose plieno gaminių klasėse. Be to, remiantis statistiniais duomenimis apie investicijas geležies ir plieno pramonėje galima stebėti įvairius gamybos etapus. Plieno pramonės statistinių duomenų rinkimo sąnaudos Buvo renkama informacija apie plieno statistinių duomenų rinkimo, apdorojimo ir rengimo sąnaudas. Vienuolika valstybių dalyvavo specialiame tyrime apie naštą, patiriamą įgyvendinant Reglamentą (EB) Nr. 48/2004; likusių trijų valstybių informacija apie įmonių ir NSI patiriamą naštą buvo gauta iš kito bendresnio tyrimo dėl naštos, patiriamos renkant verslo statistinius duomenis. 2 lentelė. Tyrimo dėl įmonių ir duomenis teikiančių institucijų patiriamos naštos rezultatai Imties dydis, statistinių vienetų (1) skaičius | Visas statistinių vienetų skaičius | Iš viso per metus imties vienetų pildant klausimyną praleista valandų (našta) | Duomenis teikiančių institucijų visas tam skirtas laikas per metus (valandos) | BE | 14 | 14 | N/A | 7 | CZ | 37 | 37 | 150 | 276 | DE | 500 | 500 | 31,5 | 9903(2) | FR | 53 | 53 | 150 | 150 | IT | 80 | 80 | 560 | 280 | LU | 3 | 3 | N/A | 24 | NL | 1 | 1 | 15 | 10 | AT | 13 | 13 | 40 | 250 | PL | 32 | 32 | 500 | 750 | RO | 19 | 19 | N/A | 845 | SK | 25 | 25 | 47 | 70 | SE | 28 | 83 | 224 | 160 | FI | 4 | 4 | N/A | 50 | UK | 31 | 31 | N/A | 825 | N/A= duomenų nėra (1) Vienetai gali būti įmonės arba vienetai pagal veiklos rūšį (VVR). (2) Į Vokietijos skiltyje apie duomenis teikiančių institucijų skirtą laiką pateiktus skaičius taip pat įtrauktas laikas, būtinas duomenims apie plieno pramonę, kurių nereikalaujama Reglamentu (EB) Nr. 48/2004 ir kurie renkami tik nacionalinėms reikmėms, rengti. Neįmanoma tiksliai apskaičiuoti duomenims, būtiniems tik ES lygmeniu, skirto laiko. Ne visos valstybės pateikė informaciją, kiek laiko vienetai skyrė klausimynams pildyti, nes tai nebuvo stebima. Šiuos duomenis pateikė devynios šalys. Remiantis pateikta informacija apskaičiuota, kad tirtų vienetų klausimyno pildymo vidurkis yra maždaug 2 valandos. Tačiau laikas, praleidžiamas pildant klausimyną, labai skiriasi įvairiuose valstybėse: nuo 3,78 minučių Vokietijoje[6] iki 15 valandų Lenkijoje. Daugumoje valstybių, apie kurias Eurostatas turi duomenis, surengti surašymai, kad visi sektoriaus vienetai gautų klausimynus. Remiantis duomenų teikėjų pateikta informacija ir informacija dėl NACE 1.1 red. 27.1 grupės įmonių, turinčių daugiau kaip 50 darbuotojų, skaičiaus, gauta iš valstybių, kurios nepateikė duomenų, verslo struktūros statistinių duomenų, galima apskaičiuoti bendrą susijusių vienetų skaičių. Iš viso maždaug 1 000 įmonių dalyvavo plieno statistinių duomenų rinkimo tyrime. Atsižvelgiant į vidutinį valandų skaičių, reikalingą klausimynui pildyti, galima apytiksliai apskaičiuoti visą valandų skaičių, kurį visos ES plieno pramonės įmonės skiria plieno statistinių duomenų rinkimo tyrimams. Visos plieno pramonės įmonės bendrai skyrė apie 2 000 valandų tyrimui, o apytikslės sąnaudos – 80 000–100 000 EUR. Todėl remiantis šiais faktais galima teigti, kad Reglamento (EB) Nr. 48/2004 poveikis bendrai statistinei įmonių naštai yra nedidelis. Tačiau reikėtų pažymėti, kad tai taikytina tik įmonėms, turinčioms 50 ar daugiau darbuotojų. Beveik visos šios įmonės turi dalyvauti keliuose kituose statistikos tyrimuose, todėl bendra statistikos našta šioms įmonėms yra gana didelė. Sąnaudų tyrimas taip pat parodė, kad daugeliu atvejų duomenų teikiančių institucijų (nacionalinės statistikos institucijos arba kai kuriose valstybėse narėse – susijusios pramonės federacijos) sąnaudos buvo didesnės nei sektoriaus įmonių. ES lygmeniu visa duomenis teikiančių institucijų sąnaudų suma yra 400 000–500 000 EUR, atitinkanti maždaug 10 000 darbo valandų apdorojant ir rengiant plieno pramonės statistinius duomenis. Taigi visa ES ūkio sąnaudų plieno statistiniams duomenims teikti suma yra apie 480 000–600 000 EUR. PLIENO PRAMONėS STATISTINIų DUOMENų KOKYBė Naudotojams teikiamų duomenų rinkinių pateikimas laiku, punktualumas ir išsamumas Pagal Reglamento (EB) Nr. 48/2006 6 straipsnio 3 dalį valstybės narės perduoda duomenis ir metaduomenis ne vėliau kaip per 6 mėnesius nuo ataskaitinių metų pabaigos. Tačiau Reglamento (EB) Nr. 48/2004 3 straipsnyje teigiama, kad jei pridėtinės vertės gamybos veiksnių savikaina valstybių narių plieno pramonės įmonėse sudaro mažiau nei 1 % Bendrijos bendros savikainos, duomenų apie charakteristikas rinkti nereikia. Ši duomenų perdavimo išimtis taikoma Airijai, Bulgarijai, Danijai, Estijai, Graikijai, Kiprui, Latvijai, Lietuvai, Maltai, Portugalijai, Slovėnijai ir Vengrijai. Kai kurios iš šių valstybių vis tiek Eurostatui laiku pateikė geležies ir plieno pramonės duomenis. 3 lentelė. Pavėluotų dienų skaičius perduoti plieno statistinius duomenis už ataskaitinius 2007 m. (palyginti su perdavimo terminu – 2008 m. liepos 30 d. – nurodytu Reglamente (EB) Nr. 48/2004) 2009 02 01 Pridėtinė vertė mažesnė nei 1 % ES 27 pridėtinės vertės. | Kaip matoma 3 lentelėje, dauguma valstybių narių, kurios pagal Reglamentą (EB) Nr. 48/2004 privalo pateikti plieno pramonės statistinius duomenis, juos pateikė dar nepasibaigus reglamente nustatytam terminui. Visi Eurostato platinami statistiniai duomenys už ataskaitinius 2007 m. buvo tinkamai paskelbti iki 2008 m. gruodžio 1 d. 4 lentelė. 2007 m. plieno pramonės statistiniai duomenys. Turimi procentiniai duomenys, atsižvelgiant į visus reikalaujamus duomenis, pateikti pagal šalies kodą ir seriją (duomenys paskelbti 2008 09 01) (1) S10 | S2A | S2B | S3A | S3B | Iš viso | EU | 94 | 89 | 100 | 94 | 94 | 92 | BE | 100 | 100 | 100 | 100 | 100 | 100 | BG | 100 | 100 | 100 | 100 | 100 | 100 | CZ | 100 | 100 | 100 | 100 | 100 | 100 | DE | 100 | 100 | 100 | 100 | 100 | 100 | ES | 0 | 0 | 100 | 0 | 0 | 13 | EE | 100 | 100 | 100 | 100 | 100 | 100 | FR | 100 | 100 | 100 | 100 | 100 | 100 | IT | 100 | 100 | 100 | 100 | 100 | 100 | LU | 100 | 100 | 100 | 100 | 100 | 100 | NL | 100 | 100 | 100 | 100 | 100 | 100 | AT | 100 | 100 | 100 | 100 | 100 | 100 | PL | 100 | 100 | 100 | 100 | 100 | 100 | RO | 100 | 16 | 100 | 100 | 100 | 56 | SK | 100 | 100 | 100 | 100 | 100 | 100 | FI | 100 | 100 | 100 | 100 | 100 | 100 | SE | 100 | 100 | 100 | 100 | 100 | 100 | UK | 100 | 100 | 100 | 100 | 100 | 100 | (1) Valstybės, kurių NACE 1.1 red. 27.1 grupės įmonės atitinka mažiau nei 1 % Bendrijos pridėtinės vertės, į šią lentelę neįtrauktos, išskyrus tuos atvejus, kai valstybės pačios pateikė šiuos duomenis. Pagal 4 lentelę matome, kad tik dvi duomenis pateikusios valstybės pateikė neišsamius duomenis. Duomenų prieinamumą ES lygmeniu veikia tai, kad nėra kai kurių 2007 m. Ispanijos serijų duomenų. Kadangi Ispanijos plieno pramonė sudaro gan didelę ES plieno pramonės dalį, nepateikti duomenys neigiamai veikia ES suvestinių rodiklių kokybę, nes duomenis reikia įvertinti apytiksliai. Konfidencialumo taisyklės Pagal 1997 m vasario 17 d. Tarybos reglamento (EB) Nr. 322/97 dėl Bendrijos statistikos[7] 13 straipsnio 1 dalį duomenys, kuriuos nacionalinės institucijos ir Bendrijos institucija naudoja rengdamos Bendrijos statistinius duomenis, laikomi konfidencialiais, jeigu pagal juos tiesiogiai ar netiesiogiai galima identifikuoti statistinius vienetus ir tuo atskleisti konkrečią informaciją. Kadangi geležies ir plieno pramonėje veikiančių įmonių skaičius yra gana ribotas, siekiant apsaugoti konfidencialią informaciją daugelio Eurostatui perduotų duomenų negalima skelbti. 5 lentelėje pateikiami skaičiai, kiek duomenų yra neprieinami dėl konfidencialumo[8]. 5 lentelė. Konfidencialių duomenų procentinė dalis, atsižvelgiant į visus pateiktus duomenis S10 | S2A | S2B | S3A | S3B | Iš viso | Suvestinis rodiklis ES (1) | 0 | 22 | 0 | 0 | 0 | 11 | Visos duomenis teikiančios šalys | 29 | 41 | 50 | 51 | 55 | 44 | BE | 0 | 39 | 43 | 14 | 0 | 28 | BG | 42 | 18 | 43 | 86 | 75 | 39 | CZ | 25 | 64 | 57 | 64 | 92 | 62 | DE | 17 | 64 | 21 | 0 | 0 | 38 | ES (2) | 0 | 14 | 43 | : | 42 | 20 | EE | 0 | 0 | 0 | 0 | 0 | 0 | FR | 17 | 54 | 36 | 21 | 67 | 44 | IT | 8 | 63 | 21 | 21 | 33 | 43 | LV | 100 | 100 | 100 | 100 | 100 | 100 | LU | 83 | 55 | 100 | 100 | 83 | 73 | HU | 0 | 43 | 29 | 43 | 42 | 36 | NL | 42 | 71 | 71 | 64 | 75 | 68 | AT | 25 | 78 | 57 | 64 | 83 | 61 | PL | 33 | 7 | 93 | 86 | 100 | 42 | RO | 100 | 21 | 100 | 100 | 100 | 59 | SK | 8 | 2 | 36 | 50 | 50 | 19 | FI | 0 | 0 | 0 | 0 | 0 | 0 | SE | 0 | 100 | 21 | 57 | 25 | 28 | UK | 0 | 0 | 0 | 0 | 0 | 0 | (1) ES suvestinio rodiklio konfidencialių duomenų procentinė dalis susijusi su ataskaitiniais 2006 m. (2) Ispanijos konfidencialių duomenų procentinei daliai apskaičiuot panaudoti 2006 m. duomenys, išskyrus skiltį S2B, kuriai panaudoti 2007 m. duomenys. Suomija ir Jungtinė Karalystė yra vienintelės valstybės, kurių visi pateikti duomenys išplatinti. Estijoje nėra plieno pramonės; visų Estijos statistinių duomenų vertė prilyginta 0. Kitų valstybių konfidencialių duomenų dalis svyruoja nuo 19 iki 100 %. Apskritai 44 % perduotų nacionalinių duomenų negali būti skelbiami, siekiant apsaugoti konfidencialią informaciją. Valstybių lygmens konfidencialių duomenų mastas labai trukdo naudoti duomenis analitinėms reikmėms. Dauguma plieno pramonės ES suvestinių rodiklių, apskaičiuotų remiantis valstybių duomenimis, nėra konfidencialūs. Tik kai kurių kuro ir energijos sunaudojimo duomenų serijų statistinių duomenų, suskirstytų pagal įrenginių rūšis, ES suvestinių rodiklių, apskaičiuotų remiantis nacionaliniais duomenimis, negalima skelbti, siekiant apsaugoti konfidencialią informaciją. SINERGIJA SU KITA BENDRIJOS STATISTIKOS VEIKLA Šioje skiltyje nagrinėjama, kiek kitokių Eurostato surinktų ir išplatintų geležies ir plieno pramonės statistinių duomenų rinkinių gali būti naudojama statistinei informacijai, šiuo metu renkamai ir platinamai pagal Reglamentą (EB) Nr. 48/2004, pakeisti. Verslo struktūros statistiniai duomenys Verslo struktūros statistiniai duomenys, šiuo metu renkami dėl NACE 1.1 red. 27.1 grupės (Tomo ketaus ir plieno bei ferolydinių gamyba) pagal 1996 m. gruodžio 20 d. Tarybos reglamentą (EB, Euratomas) Nr. 58/97 dėl verslo struktūros statistikos[9], gali būti naudojami su plieno pramonės statistiniais duomenimis, atsižvelgiant į tam tikrus apribojimus, pvz., dėl duomenų palyginamumo[10]. Reglamento (EB) Nr. 48/2004 4 straipsnyje numatyta, kad pateikiami duomenys turi būti susiję su veiklos rūšies vieneto charakteristikomis, kaip apibrėžta 1993 m. kovo 15 d. Tarybos reglamente (EEB) Nr. 696/93 dėl statistinių vienetų gamybos sistemai stebėti ir analizuoti Bendrijoje[11], taip pat įmonėmis, kuriose dirba 50 ar daugiau darbuotojų. Visi Eurostato skelbiami verslo struktūros statistiniai duomenys yra susiję su įmone kaip su statistiniu vienetu. Be to, įmonių dydžių kategorijos nustatomos remiantis ne visų darbuotojų skaičiumi, o su verslo struktūros statistikos duomenimis susijusių darbuotojų skaičiumi. Tačiau sudėtinga lyginti verslo struktūros duomenis ir plieno pramonės statistinius duomenis. Vienintelė sutampanti informacija yra investicijų duomenys, tačiau informacijos apie šio kintamojo suskirstymą pagal užimtumo dydžių kategorijas pateikti neprivaloma, todėl sunku patikrinti, kada duomenų aprėptis sutampa. Tačiau verslo struktūros statistikos reglamentu nereikalaujama tokio smulkaus suskirstymo pagal materialų turtą, su kuriuo būtų galima susipažinti iš plieno pramonės statistinių duomenų. Pagal šią sistemą renkama informacija apie investicijas į labiau aplinką tausojančias technologijas, įskaitant investicijas į taršos kontrolės įrangą bei įrenginius ir specialius taršą mažinančius priedus (daugiausia naudojamus teršalų išleidimo vietoje) ir investicijas į įrangą ir įrenginius, susijusius su mažiau aplinką teršiančias technologijas (integruotas technologijas). Galiausiai, verslo struktūros statistiniai duomenys neapima duomenų, išreikštų apimties vienetais. Pramonės gamybos statistiniai duomenys Pagal 1991 m. gruodžio 19 d. Tarybos reglamentą (EEB) Nr. 3924/91 dėl Bendrijos pramonės produkcijos tyrimo nustatymo[12] informacija renkama apie skirtingus plieno gaminius, pagamintus ataskaitiniu laikotarpiu, pirmiausia naudojamus plieno pramonėje. Kadangi yra sąlyginai ribotas plieno industrijoje veikiančių įmonių skaičius, daugelis nacionalinių duomenų yra konfidencialūs. Tokia situacija trukdo naudotis statistiniais duomenimis ekonominėms analizėms. Statistiniai užsienio prekybos duomenys Pagal 1991 m. lapkričio 7 d. Tarybos reglamento (EEB) Nr. 3330/91 dėl prekybos prekėmis tarp valstybių narių statistinių duomenų[13] ir pagal 1995 m. gegužės 22 d. Tarybos reglamentą (EB) Nr. 1172/95 dėl statistinių duomenų apie Bendrijos ir jos valstybių narių prekybą su valstybėmis, kurios nėra narės[14], informacija apie importuotą ir eksportuotą plieno ir luitinio ketaus laužo kiekį ir vertę gaunama iš išorės prekybos statistinių duomenų. Ši informacija iš dalies pakartoja informaciją, kuri yra renkama kaip metinių plieno ir luitinio ketaus laužo statistinių duomenų balanso dalis, tačiau informacija apie gavimą iš vietos šaltinių, atsargų judėjimą ir naudojimą, kuri yra prieinama Reglamento (EB) Nr. 48/2004 duomenų rinkiniuose, nėra prieinama iš užsienio prekybos statistinių duomenų. Taikant pasyvaus konfidencialumo principus, pagal kuriuos duomenys visada skelbiami, net jei jie susiję tik su viena įmone, nebent ta įmonė aiškiai paprašo neatskleisti savo duomenų, konfidencialių duomenų apie šiuos gaminius nėra. Energijos sunaudojimo statistiniai duomenys Energijos statistiniai duomenys suteikia informacijos apie įvairių energetikos produktų sunaudojimą geležies ir plieno pramonėje. Tačiau šie duomenys nėra suskirstyti pagal įrenginių rūšis, kaip reikalaujama Reglamentu (EB) Nr. 48/2004. Todėl šiuo etapu ši iš energijos sunaudojimo statistinių duomenų gaunama informacija yra pernelyg bendro pobūdžio, kad ja būtų galima pakeisti išsamią informaciją, gaunamą iš pagal Reglamento (EB) Nr. 48/2004 nuostatas renkamų duomenų. Oro teršalų išmetimo statistiniai duomenys Europos aplinkos agentūros statistiniai duomenys apie oro teršalų išmetimą suteikia informacijos apie geležies ir plieno pramonės šiltnamio efektą sukeliančių dujų išmetimą. Ši informacija naudinga vertinant geležies ir plieno pramonės poveikį aplinkai. PLIENO PRAMONėS STATISTINIų DUOMENų ATEITIS Kadangi Reglamentu (EB) Nr. 48/2004 reglamentuojamas tik 2003–2009 ataskaitinių metų duomenų rinkimas, greičiausiai pasibaigus pereinamajam laikotarpiui nebus renkami plieno pramonės statistiniai duomenys, kurių reikalaujama šiuo reglamentu. Komisijos komunikate „Reglamentavimo gerinimas augimui ir užimtumui Europos Sąjungoje skatinti“[15] numatyta, kad reglamentavimo paprastinimas yra vienas iš ES veiklos prioritetų. Komisijos komunikate dėl respondentų naštos mažinimo, reikalavimų supaprastinimo ir prioritetų nustatymo Bendrijos statistikos srityje[16] šis įsipareigojimas konkrečiau susietas su statistika. Nurodyta, kad pagrindinis supaprastinamo proceso elementas yra geresnis statistikos prioritetų nustatymas. Atrenkant prioritetines sritis paprastinimui svarbiausia įvertinti statistikos svarbą ir naudą ES politikai ir įvertinti sąnaudas, kurias patiria valstybės narės, respondentai ir Europos Komisija, rengdamos Bendrijos statistiką. Parama (nacionalinės ir) Bendrijos statistinėms sąskaitoms rengti sudaro tik nedidelę įmonėms tenkančios administracinės naštos dalį, tačiau ši našta laikoma gerokai didesne. Todėl Bendrijos lygmeniu Komisija nuolat ieško būdų, kaip būtų galima padėti lengvinti šią naštą. Todėl Komisija turi nuolat skirstyti prioritetus tarp naujos statistikos veiklos (globalizacija, klimato kaita) ir galiojančių statistikos reikalavimų, kad statistikos programa palaipsniui taptų labiau suderinta. Todėl sprendimas dėl galimybės ateityje rinkti visus ar tik dalį duomenų, kaip numatyta Reglamentu Nr. 48/2004, po pereinamojo laikotarpio turėtų būti priimtas atsižvelgiant į prioritetų nustatymą, sektoriaus įmonėms tenkančią naštą ir Komisijos pastangas ją mažinti. Kadangi sektoriuje įmonių yra nedaug, visą Europos Sąjungai duomenų rinkimo ir rengimo organizavimo sąnaudų suma yra nedidelė. Tačiau tai daugiausia susiję su didelėmis bendrovėmis, kurios dalyvauja daugelyje kitų tyrimų, o plieno pramonės statistinių duomenų klausimynas prisideda prie šių bendrovių naštos. Be to, bendrovių sąskaitų duomenys yra neprieinami. Plieno pramonė yra vienintelis ne žemės ūkio paskirties verslo ekonomikos sektorius, apie kurio naudojamas žaliavas, energijos sunaudojimą pagal įrenginių rūšis, investicijas ir pajėgumus renkami išsamūs duomenys. Nėra jokios priežasties reguliariai rengti tokius išsamius statistinius duomenis tik apie vieną konkretų sektorių. Todėl siekiant kuo mažiau apkrauti įmones, reikalingus duomenis būtų galima rinkti vykdant specialius ad hoc tyrimus, užuot reguliariai rengus oficialius statistinius duomenis. Remiantis poreikiu aiškiai nustatyti statistikos srities prioritetus, duomenų rinkimo sąnaudų analize, plieno pramonės statistikos duomenų naudojimu ir duomenų apie panašius Europos Sąjungos sektorius prieinamumu, neketinama siūlyti priimti reglamentą dėl tolesnio plieno pramonės statistinių duomenų rinkimo. Todėl pagal Reglamentą (EB) Nr. 48/2004 apibrėžti plieno pramonės statistiniai duomenys nebus prieinami laikotarpiu po 2009 ataskaitinių metų. [1] OL L 279, 2002 10 17, p. 1. [2] OL L 7, 2004 1 13, p. 1. [3] OL L 293, 1990 10 24, p. 1. [4] Reikia priminti, kad sudėtinga tiksliai nustatyti plieno pramonės statistinių duomenų naudotojus, ypač tuos, kurie naudojasi Eurostato duomenų bazėje skelbiamais statistikos pramonės duomenimis. Apie Eurostato skelbiamų duomenų naudojimąsi galima sužinoti tik tai, kiek kartų buvo parsisiųsdinta susijusios informacijos iš Eurostato duomenų bazės. [5] COM (2008) 699 galutinis. [6] Pateikiami apytikriai skaičiavimai, nes Reglamentu (EB) Nr. 48/2004 reikalaujami duomenys įtraukiami į mėnesinius nacionalinėms reikmėms organizuojamus tyrimus. [7] OL L 52, 1997 2 22, p. 1–7. [8] 5 lentelėje pateikti konfidencialumo duomenys labai skirtingi įvairiose valstybėse. To priežastys, inter alia , yra tai, kad keliose valstybėse galioja skirtingos nacionalinės tam tikrų duomenų konfidencialumo ir neatskleidimo taisyklės, taikomos dėl „dominavimo taisyklės“, pagal kurią duomenys neplatinami, jei tam tikra nustatyta procentine dalimi dominuoja vieno ar dviejų respondentų duomenys. [9] OL L 14, 1997 1 17, p. 1–24. [10] Reikia priminti, kad Reglamentas (EB, Euratomas) Nr. 58/97 buvo panaikintas 2008 m kovo 11 d. Europos Parlamento ir Tarybos reglamentu (EB) Nr. 295/2008 dėl verslo struktūros statistikos (OL L 97, 2008 4 9, p. 13). Tomo ketaus ir plieno bei ferolydinių gamyba bus įtraukta į NACE 2 red. grupę 24.1. [11] OL L 76, 1993 3 30, p. 1. [12] OL L 374, 1991 12 31, p. 1. [13] OL L 316, 1991 11 16, p. 1. [14] OL L 118, 1995 5 25, p. 10. [15] COM (2005) 97 galutinis. [16] COM(2006) 693 galutinis.